Ǹtondôbə a nə zingí, a yi kwí, a fógo ayɔ́g díé anə́ mod bitá, ńdɔ ǎ dib mvám á tiiŋ anə́ zə̄ yaŋ, a kələ a taman ebóngó á mís miǹzīzíŋ. 14Mə ngátámə tə́ tɔbɔ á fɔ́ɔ́m təge dzó ébūg, mə máma mǎmēn; anə́ miníngá yǎ ā kogolo, matad, ńdɔ fə mawú édūdú. 15Mayi bwé miǹkǒl mīńnēn ai émí mīńtɔ̄g, obǔd wábán ósə, mayi wá vəŋan ńkōd, mayi vəŋan áswē bilǒn, mayi mǎn hélē bitə̌tag. 16Mayi wulu ai miǹdíndím é zěn myǎ ndzí kig yəm, mayi kî ai bɔ́ ázə́zēn bá ndzí kig tám wulu. Mayi vəŋan díbi ya mís mábán m̀fyɛ, é vóm ó ḿbə̄ mīńkɔ̄d, tə́tə̄lə́ ǹdzɔ̄ŋ. Mə́fəg má mayi mɔ́ dzāla, təge mɔ́ dzoge. 17Ḿbɔ́ bá báwoaban á mvús ai osɔ́n ósə, ébá báfudi áfidi dábán évəgələ, ébá bádzó ai ekie ńlwí naa: "Bəzambá báán, hə mínā !"